Alates 2001. aastast on teatistes (nt KOM(2001) 582) ja uurimustes käsitletud töödokumendis "Ettevõtete maksustamine siseturul" (SEK(2001) 1681) esitatud probleeme, kuid lahendust ei ole tegelikult leitud. Eeldatakse, et komisjon esitab  2008. aasta septembris õigusloomega seotud ettepaneku kehtestada ettevõtete ühine konsolideeritud tulumaksubaas, mis jääb nii liikmesriikidele kui äriühingutele vabatahtlikuks. Komisjon esitas VKEde konkreetseid vajadusi silmas pidades koduriigipõhise maksustamise ettepaneku (KOM(2005) 702). Sellega nähakse ette, et kõik liikmesriigid võimaldavad VKEdel arvutada oma ettevõtte maksutulusid vastavalt emaettevõtte või peakontori koduriigi maksueeskirjadele. VKE, kes soovib asutada teises liikmesriigis  tütarettevõtet või filiaali, saaks selle tulemusel kasutada maksustatavate tulude arvutamisel oma koduriigi tuttavaid maksueeskirju. Kõnealuses valdkonnas ei ole siiski õigusloomealaseid edusamme tehtud.